Ribe: Lørdag morgen kort efter klokken 07:30 er der sket et færdselsuheld ved Ribe, som påvirkede trafikken.

Det skriver Syd- og Sønderjyllands Politi på Twitter.

Uheldet betød, at politiet spærrede Toftlundvej i krydset ved Haderslevvej, og spærringen blev forlænget, fordi en bilinspektør skulle undersøge det ene køretøj.

Kort efter klokken 10:30 kunne politiet så fortælle, at vejen igen var åben.

Ingen personer kom til skade ved uheldet, men til gengæld skete der en del materiel skade. Der arbejdes fortsat på uheldsstedet.